31 Eaba o theohela Kapernauma,+ motse oa Galilea. O ne a ba ruta e le sabatha; 32 ’me ba ne ba hloletsoe ke tsela ea hae ea ho ruta,+ hobane o ne a bua ka bolaoli.+ 33 Joale ka synagogeng ho ne ho e-na le motho ea nang le moea,+ modemona ea sa hloekang, eaba o hooa ka lentsoe le phahameng: 34 “Oe! Taba ea rōna le uena ke efe,+ Jesu Monazaretha?+ Na u tlil’o re timetsa? Ke tseba+ hantle hore na u mang, Mohalaleli oa Molimo.”+ 35 Empa Jesu a mo khalemela ka matla, a re: “Khutsa, ’me u tsoe ho eena.” Kahoo, ka mor’a ho akhela motho eo fatše har’a bona, modemona a tsoa ho eena ntle le ho mo ntša kotsi.+ 36 Eaba bohle baa makala, ’me ba qala ho buisana, ba re: “Ee ke puo ea mofuta ofe, hobane ka bolaoli le ka matla o laela meea e sa hloekang, ’me ea tsoa?”+ 37 Kahoo litaba tse malebana le eena tsa ’na tsa tsoela sekhutlong se seng le se seng sa naha e potolohileng.+